Taman Desa Kemandol

Taman Desa Kemandol (juga dikenali sebagai Desa Kemandol atau Kampung Orang Asli Bukit Kemandul) merupakan sebuah petempatan Orang Asli Temuan yang terletak di daerah Kuala Langat, Selangor, Malaysia. Pada pertengahan tahun 2023, Taman Desa Kemandol mempunyai populasi seramai 923 orang. Poskod yang digunakan di Taman Desa Kemandol ialah 42610 Jenjarom. Satu lagi petempatan yang menggunakan poskod tersebut ialah Bandar Saujana Putra. Pentadbiran Secara pentadbirannya, Taman Desa Kemandol terletak di dalam kawasan pentadbiran Mukim Tanjong Duabelas, iaitu satu daripada tujuh mukim dalam daerah Kuala Langat. Selain itu, Taman Desa Kemandol terletak dibawah pentadbiran Majlis Perbandaran Kuala Langat (MPKL) dimana ia berada di Zon 7 MPKL. Dari segi politik, Taman Desa Kemandol terletak di kawasan negeri Sijangkang (N51), dalam kawasan parlimen Kuala Langat (P112). Geografi Terletak pada koordinat 2°56′19.0″U 101°33′51.0″T, Taman Desa Kemandol merupakan sebuah petempatan manusia yang berada di kawasan luar bandar. Pola petempatan yang dapat diperhatikan di Taman Desa Kemandol ialah petempatan berpusat. Petempatan ini mempunyai keluasan kira-kira 47.39 he (117.1 ekar). Terdapat sebuah kolam takungan di Taman Desa Kemandol yang diuruskan oleh Jabatan Pengairan dan Saliran Kuala Langat. Aktiviti memancing dilakukan di kolam tersebut oleh penduduk petempatan ini. Pada bahagian tenggara daripadanya, terdapat sebuah hutan simpan, iaitu Hutan Simpan Kuala Langat Utara yang berkeluasan kira-kira 957.6 he (2,366 ekar). Demografik Etnik Etnik Temuan membentuk majoriti penduduk Taman Desa Kemandol. Agama Penduduk Taman Desa Kemandol merupakan penganut agama Islam dan kepercayaan tradisional. Populasi Pada pertengahan tahun 2023, seramai 923 orang tinggal di petempatan ini. Kebanyakan penduduk ialah lelaki. Hal ini kerana, mengikut pecahan jantina, 52.1% daripadanya adalah lelaki, manakala 47.9% daripadanya adalah perempuan. Kemudahan Taman Desa Kemandol memiliki sebuah sekolah rendah, iaitu Sekolah Kebangsaan Bukit Kemandol. Terdapat juga sebuah Kelas Al-Quran dan Fardhu Ain Integrasi (KAFAI) di petempatan ini. Selain itu, ia juga memiliki sebuah balai raya yang terletak bersebelahan dengan sekolah rendah tersebut. KAFAI yang dikatakan terletak betul-betul bersebelahan dengan balai raya. Tempat beribadat yang terdapat di petempatan ini ialah Surau Al-Hidayah, iaitu sebuah surau. Bersebelahan dengan Surau Al-Hidayah, terdapat sebuah tanah perkuburan Islam. Rujukan Pautan luar Blogspot Taman Desa Kemandol